
Neki je siromah od svog prijatelja uzimao ***[zekat](https://pitajucene.com/search/zekat/questions/ "Pretraži pitanja o zekatu")*** tvrdeći da će ga on podijeliti, a zatim ga je zadržavao. Je li to uredu?


* 
* 
* 
* 
* 
* 
* 

 
Smije li siromah zadržati tuđi zekat ako nije njemu dat?

To je zabranjeno djelo, tako ne postupaju oni koji su povjerljivi. Tome je siromahu njegov prijatelj dao ***[zekat](https://pitajucene.com/search/zekat/questions/ "Pretraži pitanja o zekatu")*** da ga podijeli, pa je siromah ovdje opunomoćenik. Učenjaci su kazali da opunomoćeni nema pravo raspolagati imetkom onog koji ga je opunomćio za svoju vlastitu korist. U skladu s tim, siromah u vezi s kojim pitate dužan je svog prijatelja izvijestiti o tome da je zadržao sav njegov ***[imetak](https://pitajucene.com/search/imetak/questions/ "Pretraži pitanja o imetku")***. Ako njegov prijatelj ne bude time zadovoljan, siromah mu mora vratiti sve što je uzeo, to jest snosi odgovornost za imetak koji je potrošio.


Koristim se ovom prilikom da opomenem neke neznalice na grešku koju čine. Naime, kad su siromašni, narod im daje zekat, a zatim se obogate te kasnije, kad im narod nudi zekat misleći da su i dalje siromašni, uzimaju taj novac i govore da ga nisu tražili, te da je to opskrba koju im je Gospodar svjetova poslao. To nije dozvoljeno činiti. Zabranjeno je da uzme zekat onaj koga je Allah, dželle šanuhu, učinio neovisnim, pa makar se radilo o maloj sumi novca. Neki od tih ljudi uzmu zekat i daju ga nekom drugom, premda nisu opunomoćeni od vlasnika zekata. I to je zabranjeno činiti, mada su oni u manjoj opasnosti od prethodne kategorije. I oni snose odgovornost za taj novac, to jest ako vlasnik zekata ne bude zadovoljan njihovim postupkom, moraju vratiti sve što su uzeli.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


